Svein Byhring

Svein Bjarne Byhring (1932–2007) var en norsk skuespiller og radiomedarbeider. Han var programsekretær i NRK fra 1967 til 1999.

Byhring filmdebuterte i Gategutter fra 1949, sammen med Tom Tellefsen og Pål Bang-Hansen. Fra 1954 til 1961 var han ved Riksteatret, der han var statist i en landsomfattende oppsetning av Kong Lear.Erling Lægreid, Statisten–Lægreids livshistorier i Dag og Tid den 30. september 2011. Han ble så skuespiller i det nystartede NRK Fjernsyn og var blant annet med på å lage Kunden har alltid rett som gikk 1964–66.  Han var også med i Barne-TV, blant annet var han «Vaktmesteren» i Du og jeg og vi to med Ragne Tangen og Ulf Wengård, der «Tannpussevise» fra 1969 ble en folkesang. På 1970-tallet medvirket han flere ganger i komiserien Fleksnes. Han var også programleder i radioprogram som Norsktoppen (1977–86) og Nostalgia (1994–) med Erik Heyerdahl. På 1990-tallet hadde han noen gjesteopptredener i radioprogrammet Revolvermagasinet, samt TV-programmene Lille Lørdag og Åpen post. I 1965 var han med i komiteateret Lysthuset.

Han gikk av med pensjonen i 1999. Samme året ble han æresmedlem i Norsk revyforfatterforening.Andreas Diesen, Svein Byhring, nekrolog i Aftenposten den 8. august 2007.

Svein Byhring var sønn av Bjarne Byhring (1888–1976) og Haldis Hansen (1892–1974),Carsten Byhring i Norsk biografisk leksikon. samt bror til skuespilleren Carsten Byhring (1918–90).

 Filmografi 
 Karl & Co (i ep. «Familieidyll») (1999) – Kristian Gratangen (TV-serie)
 Fleksnes – Dobbeltgjengeren (vitne i ranssak) (1981) (TV-serie)
 Fleksnes – Ta plass! Lukk dørene! (mann som deler kupe på toget med Fleksnes) (1976) (TV-serie)
 Fleksnes – Det går alltid et tog (konduktør på toget) (1974) (TV-serie)
 Olsenbanden tar gull (1972) – Bensinmann
 Klimaks (1965) 
 De kalte ham Skarven (1965) – Koøyet
 Freske fraspark (1963) 
 Sønner av Norge kjøper bil (1962) 
 Pastor Jarman kommer hjem (1958) 
 Barn av solen (1955) – Polly
 Cirkus Fandango (1954) – Stallgutten
 Brudebuketten (1953) – Bud
 Nødlanding (1952) – Småen
 Gategutter (1949) – Høna

 Referanser 

Eksterne lenker

 Svein Byhring i Scenewebarkivet



Kategori:Norske skuespillere
Kategori:Norske radioprogramledere
Kategori:Programledere for NRK Radio
Kategori:Personer fra Oslo